இதன் போது ஒபாமா தான் ஆபிரஹாம் லிங்கன், மகாத்மா காந்தி, மார்ட்டின் லூதர் கிங் மற்றும் நெல்சன் மண்டேலா ஆகியோர் காட்டிய வழியில் நம்பிக்கை உள்ளவர் எனத் தொடங்கி உருக்கமாகப் பேசினார். கருப்பின மக்களின் விடுதலைக்காக போராடி பல ஆண்டுகள் சிறை வாசம் அனுபவித்த நெல்சன் மண்டேலா 1990 ஆம் ஆண்டு விடுதலையான போது உலகமெங்கும் வாழும் மக்களின் இதயங்களில் நம்பிக்கை பிறந்ததாக ஒபாமா குறிப்பிட்டார். தென்னாப்பிரிக்க ஒடுக்கப் பட்ட மக்களுக்கு மண்டேலாவின் தியாகம், ஈடு இணையில்லா தலைமைப் பண்பு மற்றும் நல்லொழுக்கம் என்பவையே உந்து சக்தியாகத் திகழ்ந்தது என்றும் ஒபாமா தெரிவித்தார்